Antsla Valla Kultuurikeskus

Eesti Laulu II poolfinaali ühisvaatamine Antsla Kultuurikeskuses
2022-02-05 19:30 - 23:00 (Europe/Helsinki) | Antsla Kultuurikeskus, Kooli tee 19, Antsla, Võrumaa, 66403, Eesti
Eesti Laulu poolfinaalid on kohe-kohe algamas ning seekord on võistlusele kaasa võimalik elada ka Antsla Kultuurikeskuse hubases suures saalis, kus üles on seatud suur ekraan ning helitehnika. Avatud on Kultuurikohvik, kust on võimalik osta magusaid ning soolaseid suupisteid ja erinevaid jooke. Teeme ka ennustusvõistluse ja vaatame, kes vääriksid edasipääsu antslakate arvates.

Silver Sepp ja Kristiina Ehin
2022-02-04 18:00 - 20:00 | Tsooru Rahvamaja, Tsooru, Antsla vald, Võrumaa, Eesti
Kontserti alustavad Antsla valla lauljad ja tantsijad.
Seejärel on lava Silver Sepa ja Kristiina Ehini päralt.

Eesti Laulu I poolfinaali ühisvaatamine Antsla Kultuurikeskuses
2022-02-03 19:30 - 23:00 | Antsla Kultuurikeskus, Kooli tee 19, Antsla, Võrumaa, 66403, Eesti

Antsla acoustic - Andres Roots
2022-01-28 20:00 - 21:30 | Antsla Kultuurikeskus, Kooli tee 19, Antsla, Võrumaa, 66403, Eesti
Detsembris akustilise EP „Afternoon” avaldanud Tartu slaidkitarrist Andres Roots alustab plaadi esitlustuuri sedapuhku Antslast! Prantsuse ajakiri Blues Again! kirjutab, et Roots on nagu Bordeaux’ vein, mis aastatega aina paremaks läheb, ameeriklaste Bman’s Blues Report kiidab tänapäevase ja traditsioonilise täiuslikku tasakaalu tema muusikas ning raamat „Eesti muusika 100 aastat” tutvustab meest kui „Eesti kitarristide hulgas rahvusvaheliselt tuntuimat puhta bluusi mängijat.”
Rahvusvahelisele areenile jõudis Roots sajandi algul ansambliga Bullfrog Brown, keda sai toona korduvalt näha ka Antsla festivalil Lindalevi. Kontserte on ta andnud nii USA-s kui suuremas osas Euroopast, raadioeetris on Rootsi muusika kõlanud viiel mandril ning 2018. aastal valisid UK Severn FM-i kuulajad ta isegi Aasta Bluusimeheks. Eestis pälvis Andres Rootsi 2016. aasta kogumik-LP „Roots Music” Kuldse Plaadi auhinna ning on tänini ainus bluusialbum, mis on Baltikumis müügitabelite tippu jõudnud.
Lisaks värske EP lugudele kuuleb Antsla Acousticul muusikat ka Rootsi varasematelt sooloplaatidelt: 2018. aastal ilmus stuudioülesvõtetega „Breakfast in September”, 2020. aastal aga USA, Šotimaa ja Pärnu kontsertidel jäädvustatud „Mississippi to Loch Lomond” ning
koroona-aegsetest kodusalvestustest koosnev „Tartu Lockdown”.
Koduleht: http://www.andresroots.com
Bandcamp: https://andresroots.bandcamp.com/music

Vallavillak - asutuste eri
2022-01-24 18:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti
Millises Antsla valla asutuses on kõige targemad mälumängurid?
Tule 24.01 kell 18.00 Antsla Kultuurikeskuse suurde saali ja saa teada, sest just siis toimub selle aasta esimene „Vallavillak”, kus seekord võtavad omavahel mõõtu Antsla vallavalitsuse, Antsla gümnaasiumi, Antsla vallavolikogu, Lusti lasteaia ning Kuldre kooli töötajad.
Vallavillak on legendaarsest Kuldvillakust inspireeritud regulaarne mälumäng Antsla Kultuurikeskuses. Küsimused valmistab ette ning mängu juhib Antsla Valla Kultuurikeskuse direktor Kaspar Kurve

Kino - Kupee nr 6
2022-01-17 19:00 - 20:50 | Antsla Kultuurikeskus, Kooli tee 19, Antsla, Võrumaa, 66403, Eesti
Tunnustatud Soome režissööri Juho Kuosmaneni Eesti stsenaristidega – Andris Feldmanise ja Livia Ulmaniga – kahasse kirjutatud „Kupee nr 6“, mis pälvis 2021. aasta Cannes’i filmifestivalil Grand Prix’, viib vaataja südamlikule teekonnale läbi trööstitu talvise 90ndate Venemaa.
Moskva ülikooli tudeng Laura (Seidi Haarla) pageb oma ummikusse jooksnud suhte eest rongiga Murmanskisse, et viia täide ammune unistus. Puupüsti täis rongis peab ta jagama kupeed lihtsa kaevuri Ljohaga (Juri Borissov). Laura ettekujutus reisist kui rahulikust eneseotsingust puruneb juba esimesel õhtul, mil tahumatu kupeekaaslane end purju joob. Konfliktist pole pääsu, ent peagi avastavad kupee number kuus asukad, et on oma üksilduses sarnasemad kui nad oleksid arvata osanud.
Mõrkja huumoriga vürtsitatud kohtumine polaarjoone taha suunduvas rongis muudab nende mõlema maailmu jäädavalt.
Linastub vene ja soome keeles, eestikeelsete subtiitritega.
107 min

Tule Antsla ansamblisse!
2022-01-12 - 2022-02-01 | Antsla Kultuurikeskus, Kooli tee 19, Antsla, Võrumaa, 66403, Eesti
Antsla Kultuurikeskus otsib noori ja täiskasvanud lauljaid (nii mehi kui naisi) kohe-kohe alustavasse uudsesse, innovatiivsusest pakatavasse, arengule suunatud ja mõnusat meeleolu pakkuvasse:
Antsla lauluansamblisse
OSALEJALE PAKUME:

laulmist soodustavat atmosfääri;
arengut toetavat juhendajat nimega Cathlen Haugas;
kaasaegseid töövahendeid;
töö graafiku alusel neljapäeva õhtuti;
toredaid ühisüritusi lavalaudadel (Antsla Kultuurikeskuse lava, Tsooru Rahvamaja, Uue-Antsla Rahvamaja);
ekskursioone erinevatesse paikadesse (Võru Kubija lauluväljak, Põlva Intsikurmu Laululava, Talinna lauluväljak)

OSALEJALT OOTAME:

valmidust avada oma suu laulmiseks;
osavõtlikkust;
soovi ja huvi kasvada suuremaks;

Osalema on oodatud kõik lauluhuvilised. Ka need, kes väidavad, et nende kõrvadest on üle tammunud kõik elevandid ja karud. Tule kohale ja võta see karu või elevant kaasa. Lubame, et leiame ka sinule sobiva koha meie lauluansamblis.
Saada oma osalemissoov teele hiljemalt 31.01.2022
https://forms.gle/yWYaewMSvsa3wxFi6
Alustame veebruaris!
Rohkem infot saab Kultuurikeskuse kunstiliselt juhilt tel. 5566 8348 (Tanel)

Rein Muuluka fotonäitus "Vaiksed väljad, tasased laaned"
2022-01-05 - 2022-02-26 | Antsla Kultuurikeskus, Kooli tee 19, Antsla, Võrumaa, 66403, Eesti
Näitus on avatud Antsla Kultuurikeskuse esimese korruse fuajee galeriis, ning jääb avatuks 25. veebruarini.
Fotograaf ise ütleb näituse kohta järgmist:
Hiljutistel aastatel olen matkanud rohkelt Lõuna-Eestis ja pildistanud raja kõrvale jäänud tühje kodusid. Kahe vanema lõõtskaameraga valminud pildikogumi „Vaiksed väljad, tasased laaned“ territoorium ulatub Võrtsust Peipsini ning Koivast Pedjani, ent enim südame ja objektiivi lähedal on olnud Antsla-Obinitsa-Parmu kolmnurk. Toon näitusele mõnikümmend fotot, mis neid käike kontsentreeritult kokku võtavad: kui seni olin rõõmus, et must-valgele positiivpaberile võetud paigad reisisid Lõuna väljadelt, laantelt, küngastelt ja orgudelt piltidena mu koju, naasevad nood nüüd oma moel omaendi sünnikanti.

KINO Jahihooaeg
2021-12-27 19:00 - 20:30 | Antsla Kultuurikeskus, Kooli tee 19, Antsla, Võrumaa, 66403, Eesti
Uue kodumaise komöödia peategelaseks on hiljuti lahutanud Eva (Harriet Toompere). Naine kardab, et jääb ilma nii oma pojast kui ka parimast sõbrannast Marleenist (Mirtel Pohla), sest eksmehe uus noor kallim Isabel (Grete Kuld) on kogu tema elu üle võtnud. Eva otsustab iga hinna eest oma positsioonid tagasi võita, sest kaotada pole enam midagi. Ta läheb koos sõbranna Marleeni ja rivaal Isabeliga väljasõidule, mis on täis naljakaid äpardusi, kirglikke tülisid ning jahti nii ulukitele kui meestele. Jõulusagina keskel toimuva pöörase seikluse ajal saavad sõbrannadele mõnedki asjad selgemaks. Koomilistele sekeldustele ei paista aga lõppu tulevat.
Humoorika, särtsakalt seksika ja südamliku “Jahihooaja” originaalstsenaariumi autorid on Claudia Boderke ja Lars Mering (“Klassikokkutulek”). Eestikeelse adaptsiooni on loonud stsenarist Martin Algus ja filmi režissööriks on Ergo Kuld. Filmi produtseerivad koostöös Kassikuld OÜ’ga Kristian Taska (Taska Film), Tanel Tatter ja Veiko Esken (Apollo Film Productions).
Peategelaste kõrval astuvad üles Jan Uuspõld, Priit Loog, Kaire Vilgats, Koit Toome, Hendrik Sal-Saller, Haide Männamäe, Tõnu Oja, Indrek Taalmaa, Raimo Pass, Anne Paluver jpt.
Filmimuusika on teinud helivõlur ja võrratu laulja Koit Toome.
Režissöör: Ergo Kuld
Tootja: HeaFilm
82 min

Huviringide Jõulutrall
2021-12-19 16:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti
Esinevad Antsla valla lauljad ja tantsijad.

—
Kontrollitud avalikus ruumis toimuvates tegevustes peavad COVID tõendi vaktsineerituse või läbipõdemise kohta esitama kõik inimesed alates 18. eluaastast. Tõendi peavad esitama ka 12-17-aastased (alates 15.11.2021 noored, kes jäävad vanusevahemikku 12 aastat ja kolm kuud kuni 17), kes võivad lisaks vaktsineerituse või läbipõdemise tõendamisele esitada ka testitõendi. COVID tõend kehtib koos isikut tõendava dokumendiga.
Kui inimesele on vaktsineerimine tervislikel põhjustel vastunäidustatud, tuleb osalemiseks esitada vastav arstitõend.
Maski peavad kandma kõik 12-aastased ja vanemad inimesed kõigis avalikuks kasutamiseks mõeldud siseruumides, sh ruumides, kus kontrollitakse COVID tõendit (sh meelelahutuskohad, üritused, kinod, teatrid)

Antsla Muusikakooli jõulukontsert
2021-12-14 17:30 - 18:30 | Antsla Kultuurikeskus, Kooli tee 19, Antsla, Võrumaa, 66403, Eesti
Esinevad Antsla Muusikakooli õpilased

Collegium Musicale Jõulukontsert
2021-12-12 13:00 - 14:00 | Antsla Kultuurikeskus, Kooli tee 19, Antsla, Võrumaa, 66403, Eesti
Tallinnas tegutsev Eesti tippkammerkoor Collegium Musicale, tuli kokku 2010. aasta oktoobris dirigent Endrik Üksvärava eestvedamisel. Koori eesmärk on rikastada ja edendada Eesti muusikamaastikku, pakkuda kõrgetasemelisi muusikaelamusi nii Eestis kui väljaspool. Koori repertuaar ulatub renessansist kaasaega. Olulisel kohal on vanamuusika ja Eesti heliloojate teosed: Arvo Pärt, Veljo Tormis, Erkki-Sven Tüür, Tõnu Kõrvits, Mirjam Tally, Pärt Uusberg jt.

Eesti tippkammerkoor Collegium Musicale, on tuntud ja tunnustatud oma kõla ja kõrgetasemeliste esituste poolest.

12. detsember on Collegium Musicale Antslas ning toimub jõulukontsert.

antsla acoustic - Pööloy Gläänz
2021-12-03 21:00 - 23:59 | Antsla Kultuurikeskus, Kooli tee 19, Antsla, Võrumaa, 66403, Eesti
Antsla acoustic 3!
Akustilise kavaga astuvad üles Liisa Tulvik ja Pööloy Gläänz.
20:30 uksed avatud
21:00 Liisa Tulvik
21:30 Pööloy Gläänz
Pööloy Gläänz on Eesti rocikimaastikul tegutsenud kolm aastakümmet. Publikut on rõõmustatud selliste igiroheliste löök-lauludega nagu “Baby don´t cry”, „Ma helistan sulle kell6!“, “Tulevikus keegi meid ei mäleta”, “Lähen… ehk leian sealt armastust” jne
PG on juba pikki aastaid oma lugulaule akustilises versioonis esitanud, stiilis folgist bossanovani.
https://www.youtube.com/watch?v=-_m1vb6CsTc
Liisa Tulvik on Tartu tänavamuusik.
Kuula lugu Kassikontsert https://www.youtube.com/watch?v=-KxLU970Dc8
Pilet 10,-
Eelmüük Fientas
https://fienta.com/et/antsla-acoustic-3
Seoses Vabariigi Valitsuse poolt kehtestatud piirangutega pääseb kontserdile on sündmusele oodatud vaktsineeritud, kuue kuu jooksul Covid-19 läbipõdenud või negatiivse testi teinud inimesed.
Kohapeal on võimalik teha kiirtesti (tasuline).
Osta pilet

Advendiaja algus Antsla kesklinnas
2021-11-28 15:00 - 17:00 | Antsla kesklinn, Veski, Antsla, Võrumaa, 66403, Eesti
Advendiaja alguse tähistamine Antsla kesklinnas.
15:00 – jõululaat. Kohalikku toodangut pakuvad kohalikud meistrid;
16:00 – Jõuluvana jagab kingitusi kodustele lastele;
16:30 – Jõulukuusel tulede süütamine. Esinevad suured ja väikesed lauljad.

Tantsuetendus Amimoving
2021-11-17 19:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
Kas on olemas tantsija etendav “mina”, mis on puutumata tema varasemast kogemusest ja omandatud teadmistest? Mis eelnevalt kogetust on saanud päriselt etendaja omaks nii, et seda saab vaadelda kui osa tema isiklikust tantsust ja isiksusest?
Meie tantsuline “pagas”, selle sõna kõige positiivsemas võtmes, on olnud antud tantsulavastuse loomisprotsessi põhiliseks fookuseks: alates esimestest õpitud sammudest kuni tänaseni. Kõik kohtumised, kogemused, jagatud teadmised, õpetajad, kaasloojad ja tantsijad on andnud oma panuse meie tänasesse liikumisse. Ma tantsin, sest teie tantsite.
Sellest põhimõttest lähtudes oleme loonud mängulise ja uudishimuliku atmosfääri, milles liikumise võimalusi uurida. Selles kohtume teineteise ja teiega vaatajad. Jagame oma isiklikke kogemusi ning anname need teineteisele uurida.
Kas liikumisest piisab? Kas tants liigutab meid? Kas sina liigud? Kas sa tahad, et sind liigutataks? Läbi mänguliselt jagatud kogemuste esitleme me tantsulavastust AMIMOVING.
Tiiser: https://youtu.be/wQNYFem7NU0
TantsuMENÜÜ tantsuetenduste eesmärgiks on tuua kaasaegne tants uue publikuni väljaspool harjumuspäraseid tantsulavasid. ETA Kompanii pakub oma tantsijateed alustavatele noortele professionaalidele võimalust osaleda tantsulavastuste loomise protsessis koos tantsuala tuntud ja tunnustatud tegijatega.
Koreograaf-lavastaja: Rūta Ronja Pakalne
Dramaturg: Helena Pihel
Helikujundus: Israel Bañuelos
Valguskunstnik: Rommi Ruttas
Kunstnik: Dace Sloka
Kaasloojad-etendajad: Birgit Siim, Eliisabel Jõela, Elina Ojasaar, Eveli Ojasaar, Maria Solei Järvet, Mariann Onkel

Pilet 10/5(õpilane, pensionär)

Kestvus: u 55 minutit
Lisainfo: tantsuagentuur.ee
TantsuMENÜÜ toetajad: Eesti Kultuurkapital, Rahvakultuuri Keskus, SPARSE – Supporting and Promoting Arts in Rural Settlements in Europe, Creative Europe – Euroopa Liit, trükikoda JOON

NB! COVID-19 leviku pidurdamiseks kehtestatud piirangute tõttu lubatakse saali üksnes nakkusohutuse tõendiga! Tõendilt peab nähtuma, et külastaja on COVID-19 vastu vaktsineeritud, haiguse läbi põdenud või saanud negatiivse PCR või antigeeni testitulemuse. Nõuded tõenditele on leitavad siit: COVID tervisetõend | Kultuuriministeerium (https://www.kul.ee/covid-tervisetoend)
NB! Korraldajal on õigus küsida koos nakkusohutuse tõendiga ka isikut tõendavat dokumenti.
NB! Kohapeal testimist ei korraldata!

Antsla koor alustab hooaega
2021-11-03 18:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
Celia Roose ja Antsla Kultuuri- ja Spordikeskus ootavad sind laulma Antsla koori. Ootame nii noori kui vanemaid alates 15. eluaastast.

Kino "Kratt"
2021-10-27 19:00 - 20:30 | Antsla Kultuurikeskus, Kooli tee 19, Antsla, Võrumaa, 66403, Eesti
Lapsed viiakse maale vanaema juurde kogema sellist lapsepõlve, nagu vanasti oli ja neilt võetakse ära nutitelefonid.
Üsna varsti avastavad lapsed viisi, kuidas keeruline elu maal, mis on täis tööd ja muud tüütut, enda jaoks lihtsamaks teha…
lapsed meisterdavad krati.

Pinhole fotograafia töötuba
2021-10-16 10:00 - 2021-10-17 13:00 | Antsla Kultuurikeskus, Kooli tee 19, Antsla, Võrumaa, 66403, Eesti
Tule laienda oma teadmisi analoogfotograafiast ning ehita ise kaamera, mis teeb ka pilti!
Pinhole ehk nööpnõelakaamera on lihtne, objektiivita, väikese avaga valguskindel kaamera – mille ühel küljel on väike auk, teisel küljel negatiiv või fotopaber. Valgus läbib ava ja projitseerib kaamera vastasküljele ümberpööratud peegelpildis kujutise, mida tuntakse ka kaamera obscura efektina.
Pinhole kaamera pildistamise omadused:
• Pinhole-fotodel on peaaegu lõpmatu teravussügavus, kõik paistab fookuses.
• Kuna objektiivi moonutusi ei ole, jäävad lainurkpildid täiesti sirgjooneliseks, kui ei kasutata kaamera „kerena“ silindrit. Nt. plekkpurki.
• Säriajad on tavaliselt pikad, mille tulemuseks on liikuvate objektide ümber hägune liikumine ja liiga kiiresti liikunud objektide puudumine.
Töötoa sisu:
• Kaamera meisterdamine
• Pildistamine
• Piltide ilmutamine paberile
• Piltide digitaliseerimine
Juhendab fotograaf Danel Rinaldo
Kõik kaamera meisterdamiseks ning piltide ilmutamiseks vajalikud materjalid on töötoa läbiviija poolt.
16. oktoober 10:00-17:00
17. oktoober 10:00-13:00
Osalustasu 40 eur
Osta pilet
Registreerimine ja osalutasu tasumine läbi Fienta keskkonna.
Maksimaalne osalejate arv 10

antsla acoustic – Vennaskond
2021-10-15 20:00 - 22:30 | Antsla Kultuurikeskus, Kooli tee 19, Antsla, Võrumaa, 66403, Eesti
Meil on väga hea meel teatada, et 28 aastase vaheaja järel külastab 15.10.2021 Antslat taas legendaarne ansambel Vennaskond.Seekord astutakse üles spetsiaalse akustilise kavaga Antsla acoustic üritussarja raames.Enne Vennaskonda astub lavale Urod Stewart.
Kava19:30 uksed avatud20:00 Urod Stewart20:30 Vennaskond

Pilet kuni 8. oktoobrini 15€alates 9. oktoobrist 20€
Osta pilet
Seoses Vabariigi Valitsuse poolt kehtestatud piirangutega pääseb kontserdile on sündmusele oodatud vaktsineeritud, kuue kuu jooksul Covid-19 läbipõdenud või negatiivse testi teinud inimesed. Kohapeal on võimalik teha kiirtesti.

Harjutused ihule, kõnelused hingele. Kai Ilp ja Maire Aunaste
2021-10-13 13:00 - 14:30 | Antsla Kultuurikeskus, Kooli tee 19, Antsla, Võrumaa, 66403, Eesti

Vallavillak
2021-10-12 18:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti
Alates septembrist toimub Antsla Kultuuri- ja Spordikeskuses üle nädala teisipäeviti legendaarsest Kuldvillakust inspireeritud mälumäng Vallavillak, mida viib läbi kultuurikeskuse juhataja Kaspar Kurve. Tule üksi või sõpradega ning pane oma teadmised proovile! Maksimaalsetl võib osaleda 5 võistkonda (kuni 3 liiget meeskonnas).

Kino "Sandra saab tööd"
2021-10-11 19:00 - 20:30 | Antsla Kultuurikeskus, Kooli tee 19, Antsla, Võrumaa, 66403, Eesti
Füüsikadoktor Sandra Mets (Mari Abel) kaotab ootamatult töö. Uue töökoha leidmine tundub esmaspilgul lihtne, kuid kujuneb hoopis tragikoomiliseks katsumuseks. Lõputud tööintervjuud viivad endise teadlase kokku kõikvõimalike olukordade ja uute persoonidega, alates groteskse väikeettevõtja valvsa pilgu all testimisest kuni uljaste start-up juhtidega plankimiseni. Muidu taiplik Sandra avastab ennast silmakirjalikust ja mingile kummalisele võimule pretendeerivast maailmast. Nii peab peategelane kohanduma uute situatsioonide ja tutvustega, kuid õhku jääb küsimus, kuidas selles kõiges iseendaks jääda.

Tsirkus
2021-10-09 12:00 - 13:30 | Antsla Kultuurikeskus, Kooli tee 19, Antsla, Võrumaa, 66403, Eesti

Von Glehni Teatri etendus "Tiit ja Tõnu"
2021-10-04 19:00 - 20:30 | Antsla Kultuurikeskus, Kooli tee 19, Antsla, Võrumaa, 66403, Eesti
Mart Kivastiku draama kahe mehe kohtumisest ühes väikses ruumis ühel saatusest määratud hetkel. Hargneb kivastikuline lugu, kus otsitakse kaduma läinud juustu ja aega, näritakse tähte ja tubakat, puhutakse juttu ja sääsest elevanti. Tiit ja Tõnu vaidlevad ja lepivad, rõõmustavad, on õnnelikud ja mitte nii väga… üks on kindel… Sa tunned nendes lugudes iseennast ära!
Autor: Mart Kivastik Lavastaja: Mart Kivastik Osades: Tõnu Oja ja Tiit Sukk Kunstnik: Pille Jänes Muusikaline kujundaja: Ardo Ran Varres Heli ja valgus: Petri Parrik
Etendus ühe vaheajaga. Toetab Eesti Kultuurkapital.

Osta pilet

Valimisdebatt
2021-10-03 14:00 - 16:00 | Antsla Kultuurikeskus, Kooli tee 19, Antsla, Võrumaa, 66403, Eesti

Muusikapäev - linnaruumi muusika
2021-10-01 16:00 - 17:00 | Võrumaa
Kui inimesed ei tule muusika juurde, tuleb muusika inimeste juurde! Toome muusika tavapärasest kontserdisaali keskkonnast välja inimeste keskele ja tähistame koos rahvusvahelist Muusikapäeva.Konserdid toimuvad:► kell 07:30 Hommikumuusika – Antsla kesklinnas► kell 16:00 Linnaruumi muusika – Antsla Coop KonsumisEsinevad Antsla valla nooremad ja vanemad muusikud.

Eakate päeva bingo
2021-10-01 12:00 - 13:00 | Antsla Kultuurikeskus, Kooli tee 19, Antsla, Võrumaa, 66403, Eesti

TantsuMENÜÜ: "Olmeulmad: Sanctum textum*"*pühakude
2021-09-29 19:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
Tantsulavastus “Olmeulmad: Sanctum textum*”*pühakude
“Olmeulmad: Sanctum textum*”*pühakude” on omanäoline koreograafiline installatsioon. Autorid on loonud nelja esineja liikumisest ja vokaalist skulpturaalse abstraktsiooni ning tulemuseks on salapärane ja visuaalselt lummav tantsurännak.
Pilet 10/5 (õpilane, üliõpilane, pensionär)
Loe rohkem Tantsuinfo Kuukirjast: http://kuukiri.tantsuliit.ee/…/olmeulmad-puhakude%E2…/
Esietendus: 19. veebruaril 2020, Sakala 3
Autorid, esitajad: Age Linkmann, Arolin Raudva, Maarja Tõnisson, Raho Aadla (Olmeulmad)
Produtsent: Grete Nellis
Lavakujundaja: Sille Pihlak
Kostüümikujundaja: Kadi Adrikorn
Helikujundaja: Raido Linkmann
Valguskujundaja: Priidu Adlas
Hääletreening: Anne Türnpu
Abilised: Kärt Einasto, Rasmus Puksmann, Heinrich Sepp
TantsuMENÜÜ saab teoks tänu: SPARSE – Supporting and Promoting Arts in Rural Settlements in Europe, Euroopa Liidu kultuuriprogramm, Eesti Vabariigi Kultuuriministeerium, Kultuurkapital, Rahvakultuuri Keskus
www.tantsuagentuur.ee

Kunstiring täiskasvanutele alustab
2021-09-29 18:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
Alates 29. septembrist kolmapäeviti 18:00 Antsla KSK kunstiklassis.Osalemiseks palume eelregistreerudahttps://forms.gle/XvVhrDCZRTFKQ3cE7
Grupp avatakse kui on 5 osalejat.
Tahad arendada oma kunstialaseid oskusi, arendada loovust või lihtsalt peale tööd veidi lõõgastuda?Täiskasvanute kunstitundide planeerimisel arvestan osalejate mõtteid ja ideid.Kunstiringis osalemiseks ei ole vaja eelnevaid oskusi. Arendame igaühe oskusi individuaalselt. Alustame klassikalise pliiatsijoonistusega. Katsetame söe, sangviini ja pastellidega. Proovime maalida natüürmorti, maastikku (foto järgi) jm. Selle kõige käigus tutvume erinevate tehnikate, värviõpetuse, perspektiivi, valguse, varju ning kompositsiooniga.
Juhendajast:Minu nimi on Ebe Lindorg. Olen lõpetanud Tallinna Ülikoolis kunstiõpetuse eriala, osalenud joonistamise ja maalimise kursustel Tallinna Kunstiakadeemias, läbinud Tartu Rahvaülikoolis keraamika baaskoolituse.Antsla Kultuuri- ja Spordikeskuses juhendasin paar aastat laste loovusringi, kus kohtusin väga toredate ja andekate Antsla noortega. Vahepeal olen kasvatanud kodus kahte vahvat põnni, kuid nüüd oleks äärmiselt tore kohtuda taas endiste ja uute kunstihuvilistega!

Ringitasu 6.- (kuu)Toimumiaeg ja -koht: Kolmapäeviti 18:00 Antsla KSK kunstiklassis
Enne huviringis osalemiseks on vajalik tõendada enda nakkusohutust.

Antsla pusade tellimus
2021-09-29 - 2021-10-01 | Võrumaa
Populaarsed Antsla pusad ja t-särgid taas saadaval! Avame uue tellimisvooru, mis kestab 1. oktoobrini! Orgaanilisest puuvillast pusad ja särgid, nii naiste kui meestemudelid (suurused XS, S, M, L, XL, 2XL).Värvivalik: valge, roosa, kollane, roheline, punane, tumesinine, helehall, tumehall ja must

Tellima
